stanford-oval/wikipedia huggingface dataset:
Joseph Lafontant

Joseph Lafontant (s. 17. joulukuuta 1937 Jacmel) on haitilainen roomalaiskatolinen piispa. Hänet vihki papiksi Port-au-Princen arkkihiippakuntaan François-Marie-Joseph Poirier 29. kesäkuuta 1963. Hänet nimitettiin Port-au-Princen vihkipiispaksi ja Gilban titulaaripiispaksi 25. marraskuuta 1986. Piispaksi vihkiminen seurasi 25. tammikuuta 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.
Lafontant jäi eläkkeelle 27. heinäkuuta 2013.
Jenna Kostet

Jenna Kostet (s. 1984 Turku) on suomalainen kansatieteilijä, neulesuunnittelija ja kirjailija, joka on julkaissut romaaneja ja tietokirjoja. Hän on opiskellut kansatiedettä ja folkloristiikkaa Turun yliopistossa. Kostet on työskennellyt Turun linnassa erityisesti museokaupassa.
Kostet löytää inspiraation erityisesti luonnosta ja historiasta. Yksi hänen suosituimmista neuletöistään on Suolaulu-paita. Kostetin suosituin kirjallinen teos on neulomisohjeita käsittelevä Neulottu Kalevala, joka julkaistiin vuonna 2022. Inspiraatio kirjaan tuli nimensä mukaisesti Kalevala, jossa Kostetia kiehtoo etenkin perinteisistä rooleista riippumattomat naishahmot. Kalevala-intohimonsa myötä Kostet suunnitteli lisäksi siihen perustuvan neulemalliston.
Teoksia > Romaanit

Lautturi (2014)
Marrasyöt (2015)
Pikimusta, sysipimeä (2017)
Linnunluisia (2020)
Margaretan synti (2021)
Punainen noita (2024)
Teoksia > Muut kaunokirjalliset teokset

Kalana olemisesta (2013)
Milli, mölli ja surunmaalaaja (2020)
Teoksia > Neulekirjat

Neulottu Kalevala (2022)
Teoksia > Tietokirjat

Yks raitti kaks kyllää (2019)
Kuuden Katariinan jäljllä (2023)
Lähde:
Joensuun Elli

Joensuun Elli on fiktiivinen juukalainen naishahmo. Elli esiintyy Eino Kettusen samannimisessä laulussa. Käsinkirjoitetuissa teksteissä Eino Kettunen on kirjoittanut naisen nimeksi Selma.
Vuosittain heinäkuun alussa Juuassa vietetään kotiseutuyhdistys Juuka-Seuran johdolla Ellin päiviä, jotka huipentuvat 11. heinäkuuta Ellin nimipäivään. Tuolloin valitaan myös vuosittainen Juuan Elli.
Laulussa mainittu joensuu ei viittaa Joensuun kaupunkiin, vaan Juuan kirkonkylän keskustassa sijaitsevaan Juuanjoen ja Vepsänjoen suistoon eli joen suuhun, "missä uitiin ja leikittiin ain". Eino Kettusen isän suutarinverstas sijaitsi juuri sillä kohtaa ja sen vuoksi tuo määrite on myös laulussa.
Joensuun Elli -laulusta:
Joensuun Elli muissa yhteyksissä

Heikki Turusen kirja Joensuun Elli sijoittuu 1970-luvulle. Anssi Mänttäri ohjasi romaanista samannimisen elokuvan 2004, pääosissa Jenni Banerjee ja Reidar Palmgren. Elokuvasta on muokattu myös Joensuun Elli -niminen televisiosarja, joka esitettiin MTV3:lla elokuussa 2008.
Joensuun Elli on Joensuun opiskelija-asuntoyhtiö. Yhtiön nimen taustalla on myös Reino Helismaan kappale "Ellin boksissa".
Kesähotelli Elli on Joensuun opiskelijataloissa toimiva kesähotelli.
Joensuun Elli -nimi oli käytössä ravintola Wanhalla Jokelalla lyhyen aikaa.
Pikku-Elli on päiväkoti Juuassa.
Aiheesta muualla

http://www.juuka.fi/fi/cfmldocs/menu_oikea.cfm?ID=458 (Arkistoitu – Internet Archive)
Vuokko Juurisoja: Joensuun Elli – totuus myytin takana (Kuka oli oikea Elli), Karjalainen 9.8.2001
Jonathan Ahdout

Jonathan Ahdout (s. 18. maaliskuuta 1989 Santa Monica, Kalifornia) on yhdysvaltalainen näyttelijä.
Ahdout on näytellyt elokuvassa Hiekan ja sumun talo (2003), jossa hän esitti Esmail Behrania, ja televisiosarjassa 24, jossa hän esitti Behrooz Arazia. Hänellä on myös pieni osa elokuvassa American Gun (2005), joka esitettiin Toronton elokuvajuhlilla
Ahdoutin vanhemmat ovat Yahya Ahdout ja Jacqueline Hayempour. Hän on sukutaustaltaan iraninjuutalainen. Hänellä on sisarukset Melody ja Daniel.
Adhout on sittemmin siirtynyt ammattimaiseksi valokuvaajaksi. Elokuvassa Little Blue Pill hän paitsi näytteli, myös otti stillkuvat.
Aiheesta muualla

Jonathan Ahdout Internet Movie Databasessa. (englanniksi)
Jouhikangas

Jouhikangas oli jouhista valmistettu, pukuneulomoissa pukujen ja takkien tukikankaana sekä satulasepän töissä käytetty kudonnainen. Kankaan loimilangat olivat puuvilla-, pellava- tai hamppulankaa ja kuteet irrallisia hevosen harja- tai häntäjouhia. Jouhikangaskoneissa kudottiin yleensä kaksi kangasta rinnakkain siten, että kudejouhet vedettiin paikalleen yksittäin kankaiden keskikohdalta molemmille puolille. Seulojen ja siiviläin pohjana käytetyissä sihtikankaissa oli sekä loimet että kuteet tehty jouhista.
Jonathan Bailey

| Jonathan Bailey |
| --- | --- |
 Bailey huhtikuussa 2015
Henkilötiedot
Syntynyt: 25. huhtikuuta 1988 (ikä 36) Wallingford, Oxfordshire, Iso-Britannia
Ammatti:  Näyttelijä
Näyttelijä
Aktiivisena:  1995–present
Aiheesta muualla
IMDb
Jonathan Stuart Bailey (s. 25. huhtikuuta 1988) on englantilainen näyttelijä. Hänet tunnetaan sekä komediallisista, dramaattisista että musiikillisista rooleistaan ​​lavalla, televisiossa ja valkokankaalla. Hän on saanut brittiläisen Laurence Olivier -palkinnon sekä ollut ehdolla Evening Standard Theatre ja Screen Actor Guild -palkintoihin
Vuodesta 2020 Bailey on tähdittänyt Shondaland-tuotantoyhtiön Netflix-sarjaa Bridgerton, joka on televisiosovitus Julia Quinnin romanttisista kirjoista. Hänen roolinsa on Anthony, Bridgertonin varakreivi.
Aiheesta muualla

Kuvia tai muita tiedostoja aiheesta Jonathan Bailey Wikimedia Commonsissa
Jooniansaarten yhdysvallat

Jooniansaarten yhdysvallat (kreik. Ηνωμένον Κράτος των Ιονίων Νήσων, Inoménon Krátos ton Ioníon Níson) oli valtio Kreikan saaristossa, Seitsemän saaren tasavallan seuraajavaltio. Se oli Britannian protektoraatti, joka muodostettiin toisessa Pariisin rauhassa marraskuussa 1815. Protektoraattiaika päättyi 1864, kun Britannia lahjoitti saaret vastaperustetun Kreikan kuningaskunnan kuninkaalle Yrjö I:lle.
Vuonna 1817 kirjoitetun perustuslain mukaan valtion hallituskaupunki oli Korfulla, uskonto ortodoksinen ja kieli mahdollisuuksien mukaan kreikka. Aiemmassa Septinsularin tasavallassa oli suosittu italian kieltä. Italiaa käytettiin jonkun verran edelleen, varsinkin Kefaloniassa.
Jooniansaarten yhdysvallat muodostui seitsemästä saari-osavaltiosta:
Korfu
Kefaloniá
Zákynthos (Zante)
Lefkas (Santa Maura)
Paxós
Ithaka
Kythera (Cerigo)
Aiheesta muualla

Kuvia tai muita tiedostoja aiheesta Jooniansaarten yhdysvallat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States of the Ionian Islands
Käännös suomeksi
Jokke & Valentinerne

| Jokke & Valentinerne |
| --- | --- |
 Yhtyeen laulaja Joachim Nielsen vuonna 1989.
Tiedot
Toiminnassa:  1982–1994
Kotipaikka:  Oslo, Norja
Laulukieli:  norja
Jäsenet:  Joachim Nielsen, kitara ja laulu (1982–1994)   May-Irene Aasen, rummut (1982–1994)   Petter Pogo, basso (1990–1994)  
Entiset jäsenet:  Håkon Torgersen, basso  (1982–1990)  
Infobox OKNimi-testi OK: 
Jokke & Valentinerne oli norjalainen vuosina 1982–1994 toiminnassa ollut rockyhtye. Sen laulaja ja keulahahmo oli oslolainen Joachim Nielsen. Toinen koko yhtyeen olemassaoloajan mukana ollut jäsen oli rumpali May-Irene Aasen. Basistina toimi Håkon Torgersen vuosina 1982–1990 ja Petter Pogo (oik. Taranger) 1990–1994. Lisäksi yhtyeen alkuvuosina mukana oli useita muita muusikkoja lyhyitä aikoja. Yhtyeen hajoamisen jälkeen Nielsen aloitti soolouran ja perusti myöhemmin Jokke med Tourettes -yhtyeen.
Jokke & Valentinerne voitti vuonna 1991 Spellemannprisenin albumillaan Frelst!. Yhtye luetaan Norjassa "neljän suuren" rockyhtyeen joukkoon muiden ollessa deLillos, DumDum Boys ja Raga Rockers.
Albumit

Alt kan repareres (1986)
Et hundeliv (1987)
III (1990)
Frelst! (1991)
Alt kan repeteres (1994)
Aiheesta muualla

Kuvia tai muita tiedostoja aiheesta Jokke & Valentinerne Wikimedia Commonsissa
John McDougal

John McDougal
John McDougal (n. 1818 – 30. maaliskuuta 1866) oli yhdysvaltalainen poliitikko, joka toimi Kalifornian toisena kuvernöörinä vuosina 1851–1852 ja ensimmäisenä varakuvernöörinä, Peter Burnettin ollessa kuvernööri, vuosina 1849–1851.
McDougal syntyi Ohiossa ja saapui Kaliforniaan kultaryntäyksen aikana. Hän pääsi nopeasti mukaan osavaltion politiikkaan ja oli mukana allekirjoittamassa sen perustuslakia vuonna 1849.
McDougal kuoli vuonna 1866 San Franciscossa.
John McCook

| John McCook |
| --- | --- |
 John McCook vuonna 2014.
Henkilötiedot
Syntynyt: 20. kesäkuuta 1944 (ikä 80)  Ventura, Kalifornia
Näyttelijä
Aktiivisena:  1964–
Merkittävät roolit:  Eric Forrester (Kauniit ja rohkeat)
Palkinnot
 Soapy Awards (1977) 
Aiheesta muualla
IMDb 
John McCook (s. 20. kesäkuuta 1944 Ventura, Kalifornia) on yhdysvaltalainen näyttelijä, joka tunnetaan parhaiten roolistaan Kauniiden ja rohkeiden Eric Forresterina.
McCook on näytellyt myös televisiosarjassa Tunteita ja tuoksuja, jossa hän oli mukana vuosina 1975–1980. Vuodesta 1987 lähtien hän on esittänyt Eric Forresteria Kauniissa ja rohkeissa. Lisäksi McCook on vieraillut useissa televisiosarjoissa.
Arcade Records julkaisi vuonna 1994 musiikkialbumin John McCook Sings Bold & Beautiful Love Songs.
McCook on ollut vuodesta 1980 lähtien naimisissa Laurette Spang-McCookin kanssa ja heillä on kolme lasta. McCook on ollut kahdesti sitä ennen naimisissa.
Jouko Kokkonen

Jouko Juhani Kokkonen (s. 10. syyskuuta 1950 Lappeenranta) on suomalainen yleisurheilija ja liikuntatieteilijä. Urheilu-uransa aikana hän edusti Helsingin Kisa-Veikkoja ja Lappeenrannan Urheilumiehiä.
Kalevan kisoista Kokkonen saavutti 110 metrin aitajuoksusta hopeaa vuonna 1975 ja kolme pronssia vuosina 1976, 1977 ja 1979 ja 400 metrin aitajuoksusta hopeaa vuonna 1977 ja kaksi pronssia vuosina 1968 ja 1978. Viestijuoksun SM-kilpailuissa hän oli mukana voittamassa pikaviestistä kahta hopeaa vuosina 1975 ja 1978 sekä kahta pronssia vuosina 1976 ja 1977. Sisäratojen SM-kilpailuista Kokkonen saavutti pronssia 60 metrin aitajuoksusta vuonna 1969.
Ennätyksikseen Kokkonen juoksi 100 metrillä ajan 10,6 vuonna 1977, 200 metrillä ajan 21,9 vuonna 1977, 400 metrllä ajan 48,5 vuonna 1977, 60 metrin aidoissa ajan 8,4 vuonna 1969, 110 metrin aidoissa ajan 14,28 vuonna 1976 ja 400 metrin aidoissa ajan 51,17 vuonna 1977. Virallisiin kilpailuihin hän ei ole osallistunut vuoden 1981 jälkeen.
Kokkonen opiskeli 1970-luvulla yliopistossa Provossa Yhdysvalloissa. Myöhemmin hän toimi liikuntatieteiden professorina  Brigham Young Universityssä Hawaijilla.
Jim Bilba

| Jim Bilba> Henkilötiedot |
| --- | --- |
Koko nimi:  Jim Ruddy Anicet Bilba
Syntynyt: 17. huhtikuuta 1968 (ikä 56) Pointe-à-Pitre, Ranska
Kansalaisuus:   Ranska
Koripalloilija
Pelipaikka:  Iso laitahyökkääjä
Pituus:  198 cm
Paino:  99 kg
Pelaajaura
Seurajoukkueet
1986–1992 1992–1996 1996–2001 2001–2002 2002 2002–2007:   Cholet Basket  CSP Limoges  ASVEL Villeurbanne  AEK Ateena BC  Saski Baskonia  Cholet Basket
Maajoukkueet
1989–2001:   Ranska
Ottelut (pisteet):  170 (1 198)
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Sydney 2000 | miehet |  |
Jim Ruddy Anicet Bilba (s. 17. huhtikuuta 1968 Pointe-à-Pitre) on ranskalainen kilpauransa lopettanut koripalloilija.
Ura > Seurajoukkueet

Bilba aloitti ammattilaiskoripallon vuonna 1986 Cholet Basketissa. Hän edusti seuraa kuusi vuotta ennen siirtymistään CSP Limogesiin. Bilba voitti Limogesin kanssa Ranskan-mestaruuden kausina 1992–1993 ja 1993–1994, ja ensimmäisenä kautenaan hän voitti Euroliiga-mestaruuden. Lisäksi hän voitti cup-mestaruuden kaksi kertaa. Vuonna 1996 Bilba siirtyi ASVEL Villeurbanneen, jossa hän voitti jälleen kaksi cup-mestaruutta. Tämän lisäksi hänet valittiin vuosina 1998 ja 2001 Ranskan-liigan arvokkaimmaksi pelaajaksi.
Kaudeksi 2001–2002 Bilba siirtyi ulkomaille kreikkalaiseen AEK Ateenaan. Hän voitti seuran kanssa Kreikan-mestaruuden. Kauden 2002–2003 Bilba aloitti Saski Baskoniassa, mutta siirtyi kesken kauden takaisin Cholet Basketiin, jota hän myös edusti loppu-uransa ajan.
Ura > Maajoukkue

Bilba edusti Ranskan maajoukkuetta ensimmäisen kerran vuonna 1989. Hän edusti maataan vuosien 1989, 1991, 1993, 1995, 1999 ja 2001 EM-kilpailuissa. Ainoan arvokisamitalinsa Bilba saavutti vuoden 2000 olympialaisista, joissa Ranska sijoittui hopealle.
Aiheesta muualla

Euroliigan pelaajaprofiili (englanniksi)
Ranskan joukkue – Kesäolympialaiset 2000
4 Sonko |
5 Sciarra |
6 Rigaudeau |
7 Foirest |
8 Bonato |
9 Dioumassi |
10 Risacher |
11 Gadou |
12 Julian |
13 Palmer |
14 Bilba |
15 Weis |
Valmentaja de Vincenzi
Joseph Lanner

| Joseph Lanner |
| --- | --- |

Henkilötiedot
Syntynyt: 12. huhtikuuta 1801 Wien
Kuollut: 14. huhtikuuta 1843 (42 vuotta) Oberdeubling
Puoliso:  Franziska Jahns Maria Kraus
Lapset:  Katherina Lanner August Lanner
Muusikko
Soittimet:  viulu 
  [ Muokkaa Wikidatassa ] [ ohje ]  
Joseph Franz Karl Lanner (12. huhtikuuta 1801 Wien – 14. huhtikuuta 1843 Oberdeubling, Wienin lähellä) oli itävaltalainen muusikko ja säveltäjä, joka yhdessä Johann Strauss vanhemman kanssa loi aidon  wienervalssin. Lannerin tyyli oli kuitenkin pehmeämpi ja surumielisempi kuin Straussin tanssillinen ja temperamenttinen tyyli.
Lanner alkoi säveltää tansseja amatöörikvartetille, jossa hän itse soitti viulua ja Johann Strauss vanhempi alttoviulua ja josta sitten kehittyi kokonainen orkesteri, joka ihastutti Wieniä ja itävallan maakuntakaupunkeja valsseillaan, polkillaan, ländlereillään ja galopeillaan. Lanner  on aidon wienervalssin oikea luoja. Strauss astui hänen jalanjäljissään. Lannerin valsseista ilmestyi koottu julkaisu 1889. Hän sävelsi runsaasti, jopa satoja sävellyksiä. Lanner kuoli lavantautiin 42-vuotiaana. Hänen elämäkertojaan ovat kirjoittaneet muun muassa H. Sachs (1889), Rebay ja Keller (1901).
Hän avioitui 1828 Franziska Jahnsin kanssa. Lapsista Katharina Lanner oli tanssija,  August Lanner säveltäjä. Lanner erosi vaimostaan ja eli vuodesta 1838 yhdessä Marie Krausin kanssa, joka synnytti Lannerin kuoleman jälkeen pojan.
Aiheesta muualla

Kuvia tai muita tiedostoja aiheesta Joseph Lanner Wikimedia Commonsissa
Jouko Konsala

Jouko Kalervo Konsala (s. 17. maaliskuuta 1943 Lempäälä) on suomalainen maatalous- ja metsätieteiden kandidaatti ja entinen järjestöjohtaja, joka on saanut maanviljelysneuvoksen arvonimen.
Konsalan vanhemmat olivat maanviljelijä Arvo Konsala ja Ellen Pietilä. Hänen puolisonsa vuodesta 1965 on farmaseutti Pirkko Savikko. Konsala tuli ylioppilaaksi Tampereen klassillisesta lyseosta 1963 ja valmistui Helsingin yliopistosta agronomiksi 1969 ja maatalous- ja metsätieteiden kandidaatiksi 1970. Hän oli Maatalouden tutkimuskeskuksen kasvinviljelyosaston vs. tutkija Vantaalla 1970–1972, Hämeen läänin maatalouskeskuksen kasvinviljelyagronomi 1972–1974, Pirkanmaan maatalouskeskuksen kasvinviljelyagronomi 1974–1983 ja Pirkanmaan maatalouskeskuksen, vuodesta 2002 Pirkanmaan ProAgria, maaseutukeskuksen johtaja 1983–2006. Konsalalla oli työuransa aikana myös useita asiantuntija- ja luottamustehtäviä. Hänet muistetaan muun muassa monien maatalous- ja maaseutunäyttelyiden päällikkönä ja johtajana. Konsala on ollut myös aktiivinen hevos- ja raviurheilun harrastaja. Maanviljelysneuvoksen arvonimen hän sai 2005.
Joensuu 1685 (albumi)

| Joensuu 1685 Joensuu 1685 |
| --- | --- | --- |

Studioalbumin tiedot
 Äänitetty : 2007–2008, Altai Studios
 Julkaistu: 24. syyskuuta 2008
 Tuottaja(t): Asko Keränen Joensuu 1685
 Tyylilaji: indierock, psykedelia, shoegaze
 Kesto: 44.45
 Levy-yhtiö: Bone Voyage
Joensuu 1685:n muut julkaisut
| Sick City / Walk on Water 2008 | Joensuu 1685 2008 | Öb 2020 |
Joensuu 1685 on suomalaisen samaa nimeä kantavan yhtyeen ensimmäinen studioalbumi. Se on julkaistu vuonna 2008 levymerkillä Bone Voyage Recordings.
Vuonna 2012 verkkomedia Nuorgam valitsi albumin ”Nothingness”-kappaleen sivuston ”2000-luvun kotimaiset pophelmet” -listalle.
Kappaleet

Kaikki kappaleet säveltänyt Joensuu 1685 sekä sanoittanut Mikko Joensuu, ellei toisin mainittu.
(You Shine) Brighter Than Light – 3.15
Nothingness – 8.14
Kill/Shot/Love – 2.49
Crystal Light – 7.13
Electric Ocean Sailor – 4.04
Sick City – 6.14
Gamma-Minus Machine Minder – 2.11
Baby, Baby, Baby – 3.48 (san. Risto Joensuu)
Perfect Grace – 6.57
Kokoonpano

Mikko Joensuu – laulu, kitara, farfisa
Risto Joensuu – basso
Markus Joensuu – rummut
Arvostelut

Desibeli.net:
Rumba: positiivinen
Soundi:
Jonathan

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonathan Cícero Moreira
Syntymäaika: 27. helmikuuta 1986
Syntymäpaikka: Conselheiro Lafaiete, Brasilia
Pelipaikka: oikea laitapuolustaja
Pituus: 170 cm
Seura
Seura:  Paranaense
Pelinumero: 2
Junioriseurat
2000–2005:  Cruzeiro
Seurat
| Vuodet | Seura | O | (M) |
| 2005–2010 |  Cruzeiro | 239 | (12) |
| 2011 |  Santos FC | 17 | (2) |
| 2011– |  Inter Milano | 45 | (3) |
| 2012 | →  Parma (laina) | 12 | (1) |
Maajoukkue
| 2002–2003 |  Brasilia U17 | 6 | (0) |
 Seurajoukkueuran tilastot kattavat vain kansalliset sarjat, päivitetty 15. joulukuuta 2014.  Maajoukkueuran tilastot päivitetty 15. joulukuuta 2014.
Jonathan Cícero Moreira (eli Jonathan; s. 27. helmikuuta 1986 Conselheiro Lafaiete) on brasilialainen jalkapalloilija, joka edustaa kotimaassaan Paranaensea. Hän pelasi neljä vuotta Italian Serie A:ssa. Oikeajalkainen Jonathan on pelipaikaltaan oikea laitapuolustaja.
Seurajoukkueura

Vuodet 2005–2010 Jonathan edusti Cruzeiroa. Ensimmäisen Série A-maalinsa Cruzeiron paidassa hän iski elokuussa 2007. Vuoden 2011 alussa Jonathan siirtyi Brasilian suurseuraan Santos FC:hen. Puolen vuoden aikana Jonathan voitti Santosin paidassa Copa Libertadoresin. Heinäkuussa 2011 Jonathan siirtyi Italian Serie A:n suurseuraan Inter Milaniin. Hän debytoi seuran paidassa syyskuussa 2011 Serie A:ssa US Palermoa vastaan. Kaudella 2011–2012 Jonathan debytoi myös Mestarien liigassa. Tammikuussa 2012 Jonathan siirtyi lainalle Serie A:ssa niin ikään pelanneeseen Parmaan. Hän pelasi seurassa kauden loppuun asti ja Parma oli hienosti sarjataulukon kahdeksas. Lainan jälkeen Jonathan palasi Interiin.
Maajoukkueura

Jonathan edusti maataan alle 17-vuotiaiden MM-kisoissa vuonna 2003 Suomessa. Jonathan oli noissa kisoissa tärkeässä roolissa pelaten täydet minuutit muun muassa finaalissa Finnair-stadionilla Helsingissä, jossa Brasilia voitti Espanjan 1-0.
Käännös suomeksi
Jousimiehen kääpiöellipsigalaksi

| Jousimiehen kääpiöellipsigalaksi |
| --- | --- |

Tähdistö:  Jousimies
Rektaskensio:  18h 55m 19,5s
Deklinaatio:  -30° 32′ 43″
Punasiirtymä:  0,000467
Säteisliike:  140 km/s
Etäisyys:  20 000 pc
Galaksijoukko tai -ryhmä:  Paikallinen ryhmä
Jousimiehen kääpiöellipsigalaksi on Jousimiehen tähdistön suunnassa sijaitseva kääpiöellipsigalaksi, joka kuuluu Paikalliseen ryhmään. Galaksi sijaitsee noin 20 000 parsekin päässä Maasta ja lähestyy sitä nopeudella 307 km/s. Galaksi on Linnunradan satelliittigalaksi.
Jogi-karhu (vuoden 1991 animaatiosarja)

| Jogi-karhu> Yo Yogi! |
| --- | --- |

Tyyli:  piirrossarja
Kestoaika:  20 min
Luoja(t):  William Hanna Joseph Barbera
Pääosissa:  Greg Burson Don Messick Greg Berg Kath Soucie Rob Paulsen
Alkuperämaa:   Yhdysvallat
Verkko:   NBC  MTV3
Esitetty:  14. syyskuuta 1991 – 4. tammikuuta 1992
Tuotantokausia:  1
Jaksoja:  19
Tuotanto
Vastaava(t) tuottaja(t):  William Hanna Joseph Barbera
Ohjaaja(t):  Don Lusk Joanna Romersa Jay Sarbry Paul Sommer Carl Urbano
Käsikirjoittaja(t):  Bob Kushell Steve Smith Gordon Bressack Earl Kress
Tuotantoyhtiö(t):  Hanna-Barbera
Aiheesta muualla
IMDb 
Jogi-karhu (engl. Yo Yogi!) on Hanna-Barberan tuottama yhdysvaltalainen 19-osainen piirrossarja, jota esitettiin ensi kerran Yhdysvalloissa vuonna 1991. Sarjaa esitettiin Yhdysvalloissa NBC:llä ja Suomessa MTV3:lla vuonna 2005. Sarja on toistaiseksi viimeinen Jogi-karhuun perustuva animaatiosarja.
Juoni

Teini-ikäiset Jogi, Boo Boo, Snagglepuss, Cindy ja Hakki-koira toimivat etsiväryhmänä löytötavaratoimistossa LAF, joka sijaitsee Jellystonen ostoskeskuksessa. He yrittävät ratkoa mysteereitä ostoskeskuksen vartijan Smithin valvonnan alla. Dick Samplari ja hänen apurinsa Mutteri aiheuttavat jatkuvia ongelmia Jogin jengille, Cindyn pahin kiusa on Roxie.
Äänirooleissa

| 0 | 1 | 2 |
| --- | --- | --- |
|  Greg Burson  | … |  Jogi-karhu, Snagglepuss, Salama-Santeri, vartija Smith, Wally Gator, Uncle Undercover   |
|  Don Messick  | … |  Boo Boo, Mutteri-koira, Atom   |
|  Kath Soucie  | … |  Cindy, Secret Squirrel, Granny Sweet   |
|  Rob Paulsen  | … |  Dick Samplari, Chuck Toupée, Hardy Har Har, Super Snooper, Wee Willie   |
|  Lennie Weinrib  | … |  Max the Mole   |
|  Frank Welker  | … |  Peter Potamus, sivuäänet   |
|  Greg Berg  | … |  Hakki-koira, Moe Wendell, Joe Wendell   |
|  Pat Harrington Jr.  | … |  William Shakesbear   |
|  John Stephenson  | … |  Doggie Daddy, herra Jinks   |
|  Matt Hurwitz  | … |  Hokey Wolf   |
|  Gail Matthius  | … |  Roxie-karhu   |
|  Allan Melvin  | … |  Magilla-gorilla   |
Jenna Marbles

| Jenna Marbles |
| --- | --- |

Henkilötiedot
Syntynyt: 15. syyskuuta 1986 (ikä 38) Rochester, New York, Yhdysvallat
Ammatti:  Tubettaja
Puoliso:  Julien Solomita (2013: nykyhetkeen; kihloissa vuodesta 2021)
Muut tiedot
Aktiivisena:  2010–2020
Aiheesta muualla
Kotisivu
Jenna Nicole Mourey (s. 15. syyskuuta 1986) on yhdysvaltalainen entinen YouTube-persoona, vloggaaja, koomikko ja näyttelijä. Hänet tunnetaan paremmin nimellä Jenna Marbles. Hän ilmoitti kesäkuussa 2020 lopettavansa videoiden tekemisen ja poistuvansa julkisuudesta.
Hänen YouTube-kanavallaan on maaliskuussa 2022 lähes 20 miljoonaa tilaajaa.
Yksityiselämä

Mourey syntyi ja kasvoi Rochesterissa, New Yorkissa. Moureyn vanhemmat erosivat hänen ollessa nuori, jonka seurauksena hän on erittäin läheinen äitinsä, Deborah Moureyn kanssa. Hänellä on yksi sisarus, vanhempi veli Devon Mourey. Mourey seurusteli Youtube-uransa alussa Max Weiszin kanssa. He olivat yhdessä 4 vuotta, kunnes erosivat 2012. 2013 Mourey alkoi seurustella ystävänsä Julien Solomitan kanssa. He aloittivat marraskuussa 2014 yhdessä podcastin nimeltä The Jenna and Julien Podcast. Moureyllä on neljä koiraa; 2008 syntynyt chihuahua Mr. Marbles (joka inspiroi Moureyn taiteilijanimen), 2 italianvinttikoiraa, Kermit ja Peach sekä vinttikoira Bunny.
Hän valmistui Brighton High Schoolista vuonna 2004, jonka jälkeen Mourey muutti Bostoniin, jossa hän suoritti psykologian kandidaatin tutkinnon Suffolkin yliopistossa. Myöhemmin Mourey opiskeli Bostonin yliopistossa, jossa hän suoritti urheilupsykologian ja -neuvonnan maisterin tutkinnon. Valmistumisen jälkeen Mourey pysyi Massachusettsissa, asuen Cambridgen kaupungissa.
Mourey kihlautui huhtikuussa 2021 pitkäaikaisen poikaystävänsä Julien Solomitan kanssa.
Ura bloggarina ja vloggarina

Mourey aloitti uransa satiirisella Barstool Sports-blogilla naisille suunnatulla StoolLaLa-sivustolla. Tämä inspiroi häntä aloittamaan oman Youtube-kanavan. Kesällä 2010 Mourey asui vuokralla kolmen makuuhuoneen yhteisössä Cambridgessa, Massachusettsissa ja maksoi 800 dollarin vuokransa työskentelemällä tarjoilijana, rusketussalongeissa, bloggaajana ja go-go-klubitanssijana.